9. การจัดการ (ณ วันที่ 31 ธันวาคม 2550)

9.1 โครงสร้างการจัดการ

โครงสร้างการจัดการ ประกอบด้วย คณะกรรมการบริษัท เเละคณะอนุกรรมการ จำนวน 4 คณะ
ได้แก่ คณะกรรมการตรวจสอบ คณะกรรมการสรรหา คณะกรรมการพิจารณาค่าตอบแทน และ
คณะกรรมการบริหารความเสี่ยง โดยมีกรรมการผู้จัดการ เป็นผู้บริหารสูงสุดของบริษัท
บริหารจัดการผ่านคณะผู้บริหารโดยมีรายละเอียดดังต่อไปนี้

9.2 คณะกรรมการบริษัท

คณะกรรมการบริษัทมีจำนวน 10 ท่าน ประกอบด้วย

  ------- ---------------------- -------------------------- -------------------
  ลำดับที่   รายชื่อคณะกรรมการ        ตำเเหน่ง                    การเข้าร่วมประชุม
                                                            (ครั้ง)

  1.      ท่านผู้หญิงชนัตถ์ ปิยะอุย      ประธานกิตติมศักดิ์เเละกรรมการ   7 / 8

  2.      นายชาตรี โสภณพนิช        ประธานกรรมการ              6 / 8

  3.      นายวานิช ไชยวรรณ        กรรมการ                    5 / 8

  4.      ร.ต.ท.ฉัตรชัย บุณยะอนันต์   กรรมการ                    7 / 8

  5.      นายเค็นเน็ท กอศิริโสภณ     กรรมการ                    2 / 8

  6.      นายชนินทธ์ โทณวณิก        กรรมการ / กรรมการผู้จัดการ    8 / 8

  7.      นางสินี เธียรประสิทธิ์       กรรมการเเละเลขานุการ        8 / 8

  8.      ศาสตราจารย์หิรัญ รดีศรี     กรรมการอิสระ                8 / 8

  9.      ศาสตราจารย์สรรเสริญ      กรรมการอิสระ                8 / 8
          ไกรจิตติ                                            

  10.     นายศักดิ์ เกี่ยวการค้า       กรรมการอิสระ                8 / 8
  ------- ---------------------- -------------------------- -------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทคือ ท่านผู้หญิงชนัตถ์ ปิยะอุย ร.ต.ท.ฉัตรชัย บุณยะอนันต์
นายชนินทธ์ โทณวณิกเเละนางสินี เธียรประสิทธิ์ กรรมการ 2 ใน 4
คนนี้ลงลายมือชื่อร่วมกันและประทับตราสำคัญของบริษัท

หน้าที่เเละความรับผิดชอบของคณะกรรมการบริษัท

1.  อนุมัติแต่งตั้งและกำหนดค่าตอบแทน กรรมการผู้จัดการ หรือ CEO
    และผู้บริหารระดับสูงของบริษัทและบริษัทย่อย

2.  พิจารณาอนุมัติโครงสร้างและการบริหารงานของบริษัทและบริษัทย่อย

3.  กำหนดกลยุทธ์ เป้าหมาย แผนงาน นโยบายการลงทุนของกลุ่มบริษัท

4.  พิจารณาอนุมัติงบประมาณดำเนินงาน งบประมาณรายจ่ายฝ่ายทุนประจำปี
    และโครงการลงทุนบริษัท และบริษัทย่อย

5.  ติดตามผลการดำเนินงานประจำเดือนเเละประจำไตรมาส
    และฐานะการเงินของบริษัทและบริษัทย่อย

6.  พิจารณาให้ความเห็นชอบรายการเกี่ยวโยง การขัดแย้งทางผลประโยชน์
    การได้มาหรือจำหน่ายไปซึ่งสินทรัพย์ ตามข้อกำหนดของตลาดหลักทรัพย์แห่งประเทศไทย

7.  พิจารณาอนุมัติเรื่องการก่อหนี้ ภาระผูกพัน และการค้ำประกันของบริษัทและบริษัทย่อย

8.  พิจารณาข้อพิพาท และคดีความต่างๆ ของบริษัทและบริษัทย่อย

9.  พิจารณาอนุมัติแผนกำลังคนประจำปี วงเงินการจ่ายโบนัส
    และการขึ้นเงินเดือนประจำปีของบริษัทและบริษัทย่อย

10. พิจารณาอนุมัติการจัดซื้อจัดจ้าง การบริการ การเช่า และการให้เช่าของวงเงินเกินกว่า 5
    ล้านบาท

11. พิจารณาการซื้อสินทรัพย์ที่ไม่ได้อยู่ในงบประมาณที่มีมูลค่าเกินกว่า 5 ล้านบาท
    และการใช้จ่ายเกินกว่างบประมาณร้อยละ 10 ของวงเงินที่ได้รับอนุมัติ

12. พิจารณาเรื่องการเช่าและการให้เช่าสินทรัพย์ ที่มีระยะเวลาเกินกว่า 3 ปี

13. พิจารณาให้ความเห็นชอบงบการเงินประจำไตรมาส ประจำปี แบบรายงานประจำปี 56-1
    และแบบ 56-2 ฯลฯ ตามกำหนดของตลาดหลักทรัพย์ฯ และ ก.ล.ต.

14. พิจารณาแต่งตั้งและกำหนดอำนาจหน้าที่ของคณะกรรมการตรวจสอบ คณะอนุกรรมการชุดต่างๆ

15. เสนอแต่งตั้งผู้ตรวจสอบบัญชี และกำหนดค่าตอบแทน ต่อที่ประชุมผู้ถือหุ้น
    ตามที่คณะกรรมการตรวจสอบเสนอ

16. เสนอกรรมการที่ออกตามวาระและกรรมการเข้าใหม่ต่อที่ประชุมผู้ถือหุ้น

17. ในกรณีที่มีตำแหน่งกรรมการว่างลงเพราะเหตุอื่นนอกจากวาระครบกำหนด
    ให้คณะกรรมการเลือก ผู้มีคุณสมบัติที่เหมาะสมและไม่มีลักษณะต้องห้ามตามมาตรา 68
    แห่งพระราชบัญญัติบริษัทมหาชนจำกัด พ.ศ. 2535
    เข้าเป็นกรรมการแทนในการประชุมกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

18. เสนอการจ่ายค่าตอบเเทนการประชุม เเละค่าตอบแทนประจำปี เเก่กรรมการ
    รวมทั้งการจัดสรรเงินปันผลให้ผู้ถือหุ้นต่อที่ประชุมผู้ถือหุ้น

19. พิจารณาอนุมัติเรื่องที่คณะกรรมการบริหารนำเสนอ
    ตลอดจนเรื่องที่กฎหมายกำหนดให้ต้องนำเสนอคณะกรรมการบริษัทพิจารณา

20. คณะกรรมการต้องประชุมไม่น้อยกว่าปีละ 4 ครั้ง ในการประชุมคณะกรรมการบริษัท
    ต้องมีคณะกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    จึงจะเป็นองค์ประชุม

21. คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใด
    ปฏิบัติการอย่างใดอย่างหนึ่งแทนคณะกรรมการได้โดยอยู่ภายใต้การควบคุมของคณะกรรมการ
    หรืออาจมอบหมายเพื่อให้บุคคลมีอำนาจตามที่คณะกรรมการเห็นสมควร
    และภายในระยะเวลาที่คณะกรรมการเห็นสมควร ซึ่งคณะกรรมการอาจยกเลิก
    เปลี่ยนแปลงหรือแก้ไขบุคคลที่ได้รับมอบหมายนั้นๆ ได้เมื่อเห็นสมควรยกเว้น
    รายการได้มาและจำหน่ายไปซึ่งทรัพย์สินและรายการที่เกี่ยวโยงจะต้องปฏิบัติตามประกาศและข้อกำหนดของก.ล.ต.และตลาดหลักทรัพย์แห่งประเทศไทย

  ทั้งนี้ คณะกรรมการได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่เป็นรายการที่ตนหรือบุคคลที่อาจมีความขัดแย้ง มีส่วนได้เสีย
  หรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการพิจารณาอนุมัติไว้แล้ว

22. กรรมการผู้มีส่วนได้เสียในเรื่องที่ต้องลงมติให้งดออกเสียง และออกจากที่ประชุม

    การแต่งตั้งและการถอดทอนกรรมการบริษัท

1. กรรมการบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่าหกคน
และไม่มากกว่าสิบเก้าคน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

2. ให้ที่ประชุมผู้ถือหุ้นเลือกตั้งกรรมการ
ซึ่งคณะกรรมการสรรหาเป็นผู้คัดเลือกเเละเสนอชื่อบุคคลที่มีคุณสมบัติเหมาะสมตามหลักเกณฑ์ ดังนี้

  (1)
  การเลือกตั้งกรรมการจะลงคะแนนเสียงเลือกตั้งเป็นรายบุคคลหรือหลายคนครั้งเดียวตามจำนวนกรรมการทั้งหมดที่จะต้องเลือกตั้งในคราวนั้นก็ได้

  (2) ผู้ถือหุ้นเเต่ละรายจะใช้คะเเนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการได้
  เเต่จะเเบ่งคะเเนนเสียงให้เเก่ผู้ใดมากน้อยเพียงใดไม่ได้

  (3)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

  (4)
  ในกรณีที่บุคคลซึ่งได้รับการเลือกตั้งในลำดับถัดลงมามีคะเเนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานในที่ประชุมนั้นเป็นผู้ออกเสียงชี้ขาด

3. ในการประชุมสามัญประจำปีทุกครั้ง ให้กรรมการออกจากตำแหน่งเป็นอัตราหนึ่งในสาม
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับอัตราหนึ่งในสาม

4.
ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ โดยผู้ถือหุ้นที่มาประชุมและมีสิทธิออกเสียง

5. กรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

9.3 คณะกรรมการตรวจสอบ

จัดตั้งขึ้นเมื่อวันที่ 24 มิถุนายน 2542 ประกอบด้วยกรรมการอิสระ จำนวน 3 ท่าน
แต่ละท่านมีวาระการดำรงตำแหน่งคราวละ 3 ปี ดังรายชื่อต่อไปนี้

  ------ ---------------------- ------------------------ ------------------
  ลำดับ   รายชื่อคณะกรรมการ        ตำเเหน่ง                  การเข้าร่วมประชุม
                                                         (ครั้ง)

  1.     ศาสตราจารย์หิรัญ รดีศรี     ประธานกรรมการ            11 / 11

  2.     ศาสตราจารย์สรรเสริญ      กรรมการ                  10 / 11
         ไกรจิตติ                                          

  3.     นายศักดิ์ เกี่ยวการค้า       กรรมการ                  10 / 11
  ------ ---------------------- ------------------------ ------------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและ เพียงพอและเชื่อถือได้

2.  สอบทานให้บริษัทมีระบบควบคุมภายใน และ การตรวจสอบภายในที่เหมาะสมและ มีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ฯ ข้อกำหนดของ
    ตลาดหลักทรัพย์ฯ หรือกฎหมายที่เกี่ยวกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนผู้ตรวจสอบบัญชีของบริษัทและบริษัทย่อย

5.  พิจารณาเปิดเผยข้อมูลของบริษัท ในกรณีที่เกิดการเกี่ยวโยงกัน
    หรือรายการที่อาจมีการขัดแย้งทางผลประโยชน์ เพื่อให้มีความถูกต้องและครบถ้วน

6.  สอบทานให้บริษัทมีการบริหารความเสี่ยงที่เพียงพอ

7.  จัดทำรายการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทซึ่งรายการดังกล่าวต้องลงนามโดยประธานคณะกรรมการตรวจสอบ

8.  ให้ความเห็นชอบแต่งตั้งโยกย้าย และพิจารณาความดีความชอบของหัวหน้าฝ่ายตรวจสอบภายใน

9.  สามารถเรียกเอกสาร ข้อมูล หรือเชิญบุคคลจากหน่วยงานต่างๆ มาหารือ
    หรือให้คำชี้แจงในส่วนที่เกี่ยวข้อง

10. ปฏิบัติการอื่นใดตามที่คณะกรรมการบริษัทกำหนด หรือมอบหมาย
    ซึ่งคณะกรรมการตรวจสอบเห็นชอบด้วย

11. ขอคำปรึกษาจากผู้เชี่ยวชาญของบริษัท หรือว่าจ้างที่ปรึกษา หรือผู้เชี่ยวชาญภายนอกได้
    ตามที่คณะกรรมการตรวจสอบเห็นว่าเหมาะสม

คณะกรรมการตรวจสอบมีการประชุมสม่ำเสมอในปี 2550 มีการประชุมทั้งสิ้น 11 ครั้ง
และรายงานผลการดำเนินงานเป็นระยะๆ
และให้ความเห็นต่อคณะกรรมการเรื่องความเพียงพอในการพิจารณการควบคุมภายใน
และพิจารณาแต่งตั้งผู้สอบบัญชีและค่าตอบแทนในปี 2550

บริษัทได้กำหนดการแต่งตั้งกรรมการที่ออกตามวาระและกรรมการเข้าใหม่
โดยผ่านกระบวนการสรรหาจากคณะกรรมการสรรหา ซึ่งกำหนดคุณสมบัติของกรรมการอิสระดังนี้

1.  ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความขัดแย้ง โดยต้องไม่มีผลประโยชน์ หรือ
    ส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ
    บริษัทร่วมหรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้น รายใหญ่

9.4 คณะกรรมการสรรหา

  จัดตั้งขึ้นเมื่อวันที่ 15 พฤษภาคม 2545 ประกอบด้วยกรรมการอิสระทั้งหมด
  แต่ละท่านมีวาระการดำรง

ตำแหน่งคราวละ 3 ปี ดังรายชื่อต่อไปนี้

  ------ ---------------------- ------------------------ ------------------
  ลำดับ   รายชื่อคณะกรรมการ        ตำเเหน่ง                  การเข้าร่วมประชุม
                                                         (ครั้ง)

  1.     ศาสตราจารย์หิรัญ รดีศรี     ประธานกรรมการ            1 / 1

  2.     ศาสตราจารย์สรรเสริญ      กรรมการ                  1 / 1
         ไกรจิตติ                                          

  3.     นายศักดิ์ เกี่ยวการค้า       กรรมการ                  1 / 1
  ------ ---------------------- ------------------------ ------------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการสรรหา

1.  พิจารณาโครงสร้าง และองค์ประกอบของคณะกรรมการบริษัทและบริษัทย่อย

2.  พิจารณารายชื่อและคุณสมบัติผู้เหมาะสมที่จะดำรงตำแหน่งกรรมการ
    และกรรมการของบริษัทย่อย

3.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการ
    และผู้บริหารระดับสูงของบริษัท และหลักเกณฑ์ในการสืบทอดตำแหน่งของผู้บริหารระดับสูง

ในปี 2550 คณะกรรมการสรรหามีการประชุมทั้งสิ้น 1 ครั้ง และมีรายงานต่อคณะกรรมการบริษัท

9.5 คณะกรรมการพิจารณาค่าตอบแทน

จัดตั้งขึ้นเมื่อวันที่ 15 พฤษภาคม 2545 ประกอบด้วยกรรมการอิสระทั้งหมด
แต่ละท่านมีวาระดำรงตำแหน่งคราวละ 3 ปี ดังรายชื่อต่อไปนี้

  ------ ---------------------- ----------------------- ------------------
  ลำดับ   รายชื่อคณะกรรมการ        ตำเเหน่ง                 การเข้าร่วมประชุม
                                                        (ครั้ง)

  1.     ศาสตราจารย์หิรัญ รดีศรี     ประธานกรรมการ           4 / 4

  2.     ศาสตราจารย์สรรเสริญ      กรรมการ                 4 / 4
         ไกรจิตติ                                         

  3.     นายศักดิ์ เกี่ยวการค้า       กรรมการ                 4 / 4
  ------ ---------------------- ----------------------- ------------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการพิจารณาค่าตอบแทน

1.  พิจารณากลั่นกรองค่าตอบแทน
    สำหรับคณะกรรมการและกรรมการชุดย่อยของบริษัทและบริษัทย่อยทั้งที่เป็นตัวเงินและไม่เป็นตัวเงิน

2.  พิจารณากลั่นกรองค่าตอบแทน สำหรับผู้บริหารระดับสูงของบริษัทและบริษัทย่อย
    ทั้งที่เป็นตัวเงินและไม่เป็นตัวเงิน

3.  พิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

ในปี 2550 คณะกรรมการพิจารณาค่าตอบแทนมีการประชุม 4 ครั้ง
และมีรายงานต่อคณะกรรมการบริษัท

9.6 คณะกรรมการบริหาร

  ณ วันที่ 31 ธันวาคม 2550 รายชื่อและตำแหน่งคณะกรรมการบริหารของบริษัทมีดังนี้

  ------- -------------------- -------------------- -----------------------
  ลำดับที่   รายชื่อคณะกรรมการ      ตำเเหน่ง              การเข้าร่วมประชุม (ครั้ง)

  1.      ท่านผู้หญิงชนัตถ์ ปิยะอุย    ที่ปรึกษาคณะกรรมการ     4 / 4

  2.      นายชาตรี โสภณพนิช      ที่ปรึกษาคณะกรรมการ     4 / 4

  3.      นายชนินทธ์ โทณวณิก      ประธานกรรมการ        4 / 4

  4.      นางสินี เธียรประสิทธิ์     กรรมการ              4 / 4

  5.      ร.ต.ท.ฉัตรชัย บุณยะอนันต์ กรรมการ              3 / 4

  6.      นายคัมภีร์ สุวรรณรัต      กรรมการ              3 / 4
  ------- -------------------- -------------------- -----------------------

โดยมี นางจงกลนี ฉันทวรกิจ รองประธานฝ่ายบัญชีเเละการเงินสำนักงานใหญ่ เป็นเลขานุการ

หน้าที่เเละความรับผิดชอบของคณะกรรมการบริหาร

1.  เรื่องที่ต้องเสนอคณะกรรมการบริษัท

-   กลยุทธ์ เป้าหมาย และนโยบายของกลุ่มบริษัทโครงการลงทุน

-   งบประมาณดำเนินการ และงบประมาณการลงทุน

-   แผนกำลังคนประจำปี การจ่ายโบนัส และการขึ้นเงินเดือนประจำปี

-   การพิจารณาข้อพิพาท และคดีความต่างๆ พร้อมข้อเสนอแนะวิธีดำเนินการ

-   ผลการดำเนินงาน และฐานะการเงินของกลุ่มบริษัท

-   การตรวจสอบ จัดทำ และสรุปเรื่องสำคัญต่างๆ

2.  เรื่องที่มีอำนาจพิจารณาอนุมัติ

-   การแต่งตั้ง ปลด และกำหนดค่าตอบแทนผู้บริหารในระดับผู้อำนวยการ
    (Corporate/General Manager)โครงสร้างและการบริหารระดับคณะบริหารลงมา

-   การพิจารณาและควบคุมการดำเนินงานให้เป็นไปตามกลยุทธ์ เป้าหมาย และนโยบายของบริษัท
    และอยู่ภายในงบประมาณที่ได้รับอนุมัติ

-   การจัดซื้อจัดจ้าง การบริการ การเช่า การให้เช่า ไม่เกินวงเงิน 5 ล้านบาท

-   การลงนามในสัญญารับจ้างบริหาร

-   การซื้อสินทรัพย์ที่ไม่ได้อยู่ในงบประมาณ ที่มีมูลค่าไม่เกิน 5 ล้านบาท
    และค่าใช้จ่ายที่เกินวงเงินอนุมัติที่ไม่เกินร้อยละ 10

-   การเช่าและการให้เช่าสินทรัพย์ ที่มีระยะเวลาไม่เกิน 3 ปี

-   เรื่องต่าง ๆ ที่คณะบริหารนำเสนอ

-   เสนอรายละเอียด หลักเกณฑ์ การจ่ายค่าตอบเเทน และเงินบำเหน็จกรรมการ
    รวมทั้งการจัดสรรเงินปันผลต่อที่ประชุมคณะกรรมการพิจารณาค่าตอบแทน

-   ปฏิบัติงานอื่น ๆ ตามที่ได้รับมอบหมายจากคณะกรรมการบริษัท และคณะกรรมการตรวจสอบ

-   คณะกรรมการบริหารต้องประชุมอย่างน้อยปีละ 6 ครั้ง
    องค์ประชุมต้องมีสมาชิกร่วมประชุมไม่น้อยกว่ากึ่งหนึ่งของจำนวนทั้งหมด

นอกจากคณะกรรมการบริหาร บริษัทยังได้มีการเเต่งตั้งคณะกรรมการจัดการเฉพาะเรื่อง
เพื่อทำหน้าที่ในการพิจารณาเเละจัดการในเรื่องต่าง ๆ ภายในบริษัทให้เป็นไปด้วยความถูกต้อง
เหมาะสม มีประสิทธิภาพเเละประสิทธิผลสูงสุดต่อบริษัท ดังต่อไปนี้

-   คณะกรรมการจัดการของกลุ่มปฏิบัติการ

-   คณะกรรมการบริหารความเสี่ยง

-   คณะกรรมการบริหารสปา

-   คระกรรมการลงทุน

-   คณะกรรมการปรับปรุงโครงการ

-   คณะกรรมการสวัสดิการ

9.7 รายชื่อคณะผู้บริหาร

  (ประวัติผู้บริหารเเละรายละเอียด ดังปรากฏในเอกสารเเนบ)

  ------- ------------------------ ---------------------------------------
  ลำดับที่   รายชื่อผู้บริหาร              ตำเเหน่ง

  1.      นายชนินทธ์ โทณวณิก          กรรมการผู้จัดการ / ประธานเจ้าหน้าที่บริหาร

  2.      นางสินี เธียรประสิทธิ์         กรรมการบริหาร /
                                   ประธานเจ้าหน้าที่ฝ่ายบัญชีเเละการเงิน

  3.      นายออคตาวิโอ การ์มารา*     รองประธานอาวุโส

  4.      นางจงกลนี ฉันทวรกิจ         รองประธานฝ่ายบัญชีและการเงินสำนักงานใหญ่

  5.      นางเจนนิเฟอร์โครนิน*        รองประธานฝ่ายขายเเละการตลาด

  6.      นายรุทเกอร์ เวอร์ชูเรน*      รองประธานฝ่ายปฏิบัติการ กลุ่ม ดุสิต โฮเต็ล เเอนด์
                                   รีสอร์ท

  7.      นายเจมส์ โรเบิร์ต วิลสัน*     รองประธานฝ่ายปฏิบัติการ กลุ่ม รอยัล ปริ๊นเซส
                                   โฮเต็ล เเอนด์ รีสอร์ท

  8.      นายดันเเคน เจมิสัน*         รองประธานฝ่ายพัฒนาโรงเเรม

  9.      นางสาววารุณี เอนกฤทธิ์มงคล*  รองประธานฝ่ายบัญชีโรงเเรม

  ลำดับที่   รายชื่อผู้บริหาร              ตำเเหน่ง

  10.     นายธนิต วิริยะรัตน์*          รองประธานฝ่ายทรัพยากรบุคคล

  11.     นายเเดนนี่ เเมคคัฟเฟอร์ตี้     ผู้จัดการโรงเเรม ดุสิตธานี กรุงเทพฯ (ตั้งเเต่วันที่
                                   1 มีนาคม 2550)

  12.     นายชัชวาลย์ ศุภชยานนท์       ผู้จัดการโรงเเรม ดุสิตธานี พัทยา

  13.     นายวัชราวุธ สุขเสรี          ผู้จัดการโรงเเรม ดุสิตธานี หัวหิน
  ------- ------------------------ ---------------------------------------

* เมื่อวันที่ 1 เมษายน 2550 บริษัทได้ย้ายผู้บริหารจากบริษัทย่อย มาที่ บมจ. ดุสิตธานี จำนวน 7
ท่าน ทำให้มีผู้บริหารจากเดิม 6 ท่าน เป็น 13 ท่าน

หน้าที่เเละความรับผิดชอบของกรรมการผู้จัดการ

1.  ด้านบริหารงาน

-   กำหนดเป้าหมาย (Goal) นโยบาย (Policy) และแผนงาน (Business Plan)
    ของบริษัทเเละเสนอขอความเห็นชอบจากคณะกรรมการบริษัท

-   ควบคุม ดูแลการบริหารให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการบริษัท
    และ/หรือคณะกรรมการบริหารให้บรรลุเป้าหมายที่วางไว้
    โดยสามารถเพิ่มกำไรสุทธิต่อหุ้นให้สูงขึ้น

-   เป็นผู้รับมอบอำนาจของบริษัทให้เป็นไปตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่ง มติที่ประชุมผู้ถือหุ้น และ/หรือ มติที่ประชุมคณะกรรมการบริษัท และ/หรือ
    คณะกรรมการบริหารทุกประการ

-   ประชุมกับคณะผู้บริหารเพื่อติดตามผลงานอย่างน้อยเดือนละครั้ง

-   ร่วมแก้ไขปัญหา
    ให้ข้อเสนอแนะกับฝ่ายบริหารหากการประเมินผลของแต่ละเดือนไม่เป็นไปตามเป้าหมาย

-   บริหารงานภายใต้การกำกับดูแลกิจการที่ดี ตามหลักของตลาดหลักทรัพย์แห่งประเทศไทย

2.  ด้านบัญชีและการเงิน

-   กำหนดนโยบายและแผนงานทางการเงินของบริษัทร่วมกับ CFO ตามความเหมาะสม
    และดูแลให้ปฏิบัติตามแผน

-   กำหนดให้มีระบบบัญชี และรายงานทางการเงินที่ถูกต้องและครบถ้วน

-   กำหนดให้ CFO ทำวิเคราะห์ทางการเงินเพื่อใช้ประเมินผลการดำเนินงานของกิจการ

-   จัดให้มีระบบควบคุมภายใน การประเมินความเสี่ยง เพื่อลดความเสี่ยงที่ชัดเจนเเละถูกต้อง

-   พิจารณางบประมาณรายได้ ค่าใช้จ่าย ประจำปี และการปรับปรุงตกแต่งโรงแรมร่วมกับ CFO
    และนำเสนอคณะกรรมการบริษัทเพื่ออนุมัติ

-   พิจารณารายละเอียดและอนุมัติการซื้อสินทรัพย์ การปรับปรุงตกแต่งโรงแรมตาม
    งบประมาณที่คณะกรรมการได้อนุมัติแล้ว

-   พิจารณาการซื้อสินทรัพย์ที่เกินวงเงินแต่ไม่เกินร้อยละ 10
    ของวงเงินที่ได้รับอนุมัติและนำเสนอคณะกรรมการอนุมัติเพิ่มเติม

-   อนุมัติค่าใช้จ่ายในการดำเนินกิจการโดยตรงที่เกิน 1 ล้านบาท แต่ไม่เกิน 10 ล้านบาทร่วมกับ
    CFO

-   อนุมัติค่าใช้จ่ายที่ไม่เกี่ยวกับการดำเนินกิจการโดยตรงที่เกิน 1 แสนบาท แต่ไม่เกิน 5
    ล้านบาทร่วมกับ CFO

-   อนุมัติการซื้อสินทรัพย์และค่าใช้จ่ายซ่อมแซมบำรุงรักษาร่วมกับ CFO
    ในกรณีฉุกเฉินในวงเงินไม่เกิน 10 ล้านบาทต่อปี

-   พิจารณาโครงการ งบประมาณการลงทุน ผลตอบแทนการลงทุน การป้องกันความเสี่ยง
    โดยประสานงานกับ CFO
    เพื่อดูความเป็นไปได้ของโครงการเเละมีผลตอบแทนคุ้มค่าต่อการลงทุน

-   ควบคุมดูแลและปฏิบัติตามกฎหมายบริษัทมหาชน ข้อบังคับของตลาดหลักทรัพย์ฯ และข้อบังคับอื่นๆ
    ตามประกาศที่เกี่ยวข้อง

-   ร่วมกับ CFO
    ควบคุมดูแลรายได้และค่าใช้จ่ายให้เป็นไปตามงบประมาณที่ได้รับอนุมัติจากคณะกรรมการ

3.  ด้านการจัดซื้อ

-   กำหนดนโยบายและขั้นตอนการจัดซื้ออย่างรัดกุมและโปร่งใส โดยจัดให้มีการประกวดราคา
    การเทียบราคา โดยมีคณะกรรมการจากหลายฝ่ายเข้าร่วมเปิดซอง หรือต่อรองราคา

-   ควบคุมดูแลและตรวจสอบให้ปฏิบัติตามขั้นตอนที่กำหนดไว้

4.  ด้านบุคลากร

-   คัดเลือกบุคลากรระดับผู้บริหารโดยให้มีคุณสมบัติและความสามารถที่เหมาะสมกับตำแหน่ง

-   จัดสายงานการบริหารที่เหมาะสม กำหนดผู้รับผิดชอบ
    และหน้าที่ความรับผิดชอบขององค์กรอย่างชัดเจน

-   สร้างวิสัยทัศน์ของการเป็นผู้นำให้ฝ่ายบริหารทุกระดับ

-   วางนโยบายการพัฒนาบุคลากรให้มีประสิทธิภาพ

-   จัดให้มีข้อบังคับพนักงานที่สอดคล้องกับกฎหมายแรงงานและสวัสดิการสังคม

-   พิจารณาเลื่อนตำแหน่งของพนักงานระดับบริหาร

-   พิจารณาการเลิกจ้างพนักงานระดับบริหาร โดยนำเสนอคณะกรรมการบริหารพิจารณาอีกครั้ง

-   จัดให้มีจรรยาบรรณของผู้บริหาร และควบคุมดูแลให้ปฏิบัติตาม

5.  นโยบายการตลาด

-   กำหนดนโยบายและกลยุทธ์การตลาด ตั้งเป้าหมายยอดขาย ของบริษัทล่วงหน้าทุกปี

-   กำหนดนโยบายการส่งเสริมการขาย การโฆษณา และประชาสัมพันธ์ของบริษัทกับหน่วยราชการ
    และ เอกชนทั้งภายในและภายนอกประเทศ

-   กำหนดให้มีการวิเคราะห์การแข่งขัน เพื่อหาส่วนแบ่งการตลาด

-   กำหนดให้หาช่องทางการตลาดใหม่ เพื่อขยายตลาดให้มากขึ้น

-   ทำวิจัยหาพฤติกรรมของผู้บริโภค เพื่อนำมาประเมินผลแก้ไขข้อบกพร่อง
    เพื่อให้สนองความต้องการของผู้บริโภคอย่างถูกต้องและเหมาะสม

-   ประสานงานกับหน่วยราชการในการมีส่วนร่วมช่วยเหลือสังคมเพื่อสร้างภาพลักษณ์ของบริษัท

6.  เทคโนโลยีสารสนเทศ (Information Technologies)

-   กำหนดนโยบายให้มีการศึกษาถึงเทคโนโลยีๆ ใหม่ เพื่อเพิ่มประสิทธิภาพในการทำงาน
    และการบริการลูกค้าได้รวดเร็วเพื่อเพิ่มรายได้ให้เเก่บริษัท

    9.8 การสรรหากรรมการและผู้บริหาร

คณะกรรมการได้แต่งตั้งคณะกรรมการสรรหา เพื่อพิจารณาสรรหาคณะกรรมการบริหาร
และผู้บริหารระดับสูงตั้งแต่ผู้จัดการโรงแรมขึ้นไป
โดยพิจารณาตามหลักการและนโยบายที่เชื่อมโยงกับผลประกอบการบริษัทและผลการดำเนินงานของผู้บริหารแต่ละท่าน

9.9 ค่าตอบเเทนกรรมการเเละผู้บริหาร

บริษัทได้กำหนดนโยบายค่าตอบเเทนกรรมการที่เป็นธรรมเเละสมเหตุสมผล มีคณะกรรมการพิจารณา
ค่าตอบเเทนทำหน้าที่ทบทวน โดยพิจารณาถึงความเหมาะสม
เเละสอดคล้องกับภาระความรับผิดชอบของกรรมการ
สถานะทางการเงินของบริษัทเเละเปรียบเทียบกับบริษัทในกลุ่มธุรกิจระดับเดียวกัน
โดยกำหนดค่าตอบเเทนเป็นค่าตอบเเทนการประชุมเเละค่าตอบเเทนประจำปี ดังนี้

(1) ค่าตอบแทนกรรมการบริษัท ประจำปี 2550

    1.  ค่าตอบเเทนการประชุม

    1.  ค่าตอบเเทนคณะกรรมการบริษัท ประกอบด้วย

  - ค่าตอบเเทนรายเดือน ประธานกรรมการ เดือนละ 15,000 บาท เเละ กรรมการท่านอื่น
  เดือนละ

  10,000 บาท

  - ค่าตอบเเทนรายครั้ง ประธานกรรมการ ครั้งละ 20,000 บาท เเละ กรรมการท่านอื่น
  ครั้งละ

  15,000 บาท

2.  ค่าตอบเเทนคณะอนุกรรมการ ได้เเก่

  - คณะกรรมการตรวจสอบ กำหนดค่าตอบเเทนรายเดือน ประธานกรรมการตรวจสอบเดือนละ
  30,000 บาท และ กรรมการท่านอื่น เดือนละ 20,000 บาท

  - คณะกรรมการสรรหา เเละ คณะกรรมการพิจารณาค่าตอบเเทน กำหนดค่าตอบเเทนรายครั้ง
  ประธานกรรมการ ครั้งละ 10,000 บาท และ กรรมการท่านอื่น ครั้งละ 7,500 บาท

2.  ค่าตอบเเทนประจำปี :
    ค่าตอบเเทนคณะกรรมการประจำปีพิจารณาโดยที่ประชุมสามัญผู้ถือหุ้นอนุมัติ

ทั้งนี้ ในปี 2550 สรุปค่าตอบเเทนที่กรรมการได้รับเป็นรายบุคคล มีรายละเอียด ดังนี้

+-----------------------+--------+--------+---------+--------+-------+
| รายชื่อกรรมการ          | ปี 2550 |        |         |        |       |
+-----------------------+--------+--------+---------+--------+-------+
|                       | คณ     |        |         | ค      | รว    |
|                       | ะกรรมก |        |         | ณะกรรม | มค่าตอ |
|                       | ารบริษัท |        |         |        | บเเทน |
|                       |        |        |         | การอื่น* |       |
+-----------------------+--------+--------+---------+--------+-------+
|                       | ค่าต    | ค่าต    | ค่า      | ค่าต    |       |
|                       | อบเเทน | อบเเทน | ตอบเเทน | อบเเทน |       |
|                       |        |        |         |        |       |
|                       | ร      | รายครั้ง | ประจำปี  |        |       |
|                       | ายเดือน |        |         |        |       |
+-----------------------+--------+--------+---------+--------+-------+
| 1. ท่านผู้หญิงชนัตถ์ ปิยะอุย  | 1      | 1      | 133,345 | -      | 38    |
|                       | 20,000 | 30,000 |         |        | 3,345 |
| 2. นายชาตรี โสภณพนิช    |        |        | 266,690 | -      |       |
|                       | 1      | 1      |         |        | 56    |
| 3. นายวานิช ไชยวรรณ    | 80,000 | 15,000 | 133,345 | -      | 1,690 |
|                       |        |        |         |        |       |
| 4. ร.ต.ท.ฉัตรชัย        | 1      | 70,000 | 133,345 | 30,000 | 32    |
| บุณยะอนันต์              | 20,000 |        |         |        | 3,345 |
|                       |        | 95,000 | 133,345 | -      |       |
| 5. นายเค็นเน็ท กอศิริโสภณ | 1      |        |         |        | 37    |
|                       | 20,000 | 30,000 | 133,345 | -      | 8,345 |
| 6. นายชนินทธ์ โทณวณิก    |        |        |         |        |       |
|                       | 1      | 1      | 133,345 | -      | 28    |
| 7. นางสินี เธียรประสิทธิ์   | 20,000 | 10,000 |         |        | 3,345 |
|                       |        |        | 133,345 | 3      |       |
| 8. ศาสตราจารย์หิรัญ รดีศรี | 1      | 1      |         | 92,500 | 36    |
|                       | 20,000 | 10,000 | 133,345 |        | 3,345 |
| 9. ศาสตราจารย์สรรเสริญ  |        |        |         | 2      |       |
| ไกรจิตติ                | 1      | 1      | 133,345 | 50,000 | 36    |
|                       | 20,000 | 10,000 |         |        | 3,345 |
| 10. นายศักดิ์ เกี่ยวการค้า  |        |        |         | 2      |       |
|                       | 1      | 1      |         | 60,000 | 75    |
|                       | 20,000 | 10,000 |         |        | 5,845 |
|                       |        |        |         |        |       |
|                       | 1      | 1      |         |        | 61    |
|                       | 20,000 | 10,000 |         |        | 3,345 |
|                       |        |        |         |        |       |
|                       | 1      |        |         |        | 62    |
|                       | 20,000 |        |         |        | 3,345 |
+-----------------------+--------+--------+---------+--------+-------+
| รวม                   | 1,2    | 9      | 1,      | 9      | 4,64  |
|                       | 60,000 | 90,000 | 466,795 | 42,500 | 9,295 |
+-----------------------+--------+--------+---------+--------+-------+

-   รวมคณะกรรมการตรวจสอบ คณะกรรมการสรรหา คณะกรรมการพิจารณาค่าตอบเเทน
    เเละคณะกรรมการบริหาร

    สรุปเปรียบเทียบค่าตอบเเทนกรรมการบริษัทเเละคณะกรรมการชุดอื่นๆ ในปี 2549 เเละ ปี
    2550

  ---------------------------- ---------------------- --------------------
  ค่าตอบเเทน*                   จำนวนเงิน (บาท)         

                               ปี 2549                 ปี 2550

  ค่าตอบเเทนรายเดือนเเละรายครั้ง   2,857,500              3,182,500

  ค่าตอบเเทนรายปี                1,644,500              1,466,795

  รวม                          4,502,000              4,649,295
  ---------------------------- ---------------------- --------------------

*ไม่รวมค่าตอบเเทนที่ปรึกษาคณะกรรมการ

นอกจากนี้ยังมีวงเงินสำหรับใช้เป็นค่ารับรองท่านละ 120, 000 บาทต่อปี โดยในปี 2550
ค่ารับรองที่

กรรมการทุกท่านใช้ไปจริงมีจำนวน 742,493 บาท (เริ่ม 1 มิถุนายน 2550)

(2) ค่าตอบเเทนผู้บริหาร ประจำปี 2550 เเยกเป็นดังนี้

+---------------------------+---------------------+-------------------+
| รายละเอียด                 | จำนวนเงิน (ล้านบาท)   |                   |
+---------------------------+---------------------+-------------------+
|                           | ปี 2549              | ปี 2550            |
+---------------------------+---------------------+-------------------+
| เงินเดือนเเละโบนัส           | 49.10               | 52.34             |
|                           |                     |                   |
| ค่าสวัสดิการอื่น               | 1.50                | 9.44              |
+---------------------------+---------------------+-------------------+
| รวม                       | 50.60               | 61.78             |
+---------------------------+---------------------+-------------------+

การกำกับดูแลกิจการ

คณะกรรมการบริษัท มีเจตนามุ่งมั่นที่จะดำเนินธุรกิจภายใต้หลักการกำกับดูเเลกิจการที่ดี
ตามหลักเกณฑ์การกำกับดูเเลกิจการที่ดีเเละระเบียบปฏิบัติของคณะกรรมการกำกับหลักทรัพย์เเละตลาดหลักทรัพย์
และแนวทางปฏิบัติภายในองค์กร

1. นโยบายเกี่ยวกับการกำกับดูแลกิจการ

คณะกรรมการบริษัท ตระหนักถึงความสำคัญของการกำกับดูแลกิจการที่ดี
ซึ่งจำเป็นต่อการดำเนินธุรกิจให้มีการเจริญเติบโตที่ยั่งยืน เพิ่มความโปร่งใส
เพิ่มขีดความสามารถในการแข่งขันของกิจการ และสร้างความเชื่อมั่นให้แก่ผู้ถือหุ้น
นักลงทุนและผู้เกี่ยวข้องทุกฝ่าย บริษัทจึงกำหนดนโยบายสนับสนุนการกำกับดูแลกิจการที่ดี
โดยครอบคลุมหลักสำคัญดังนี้

-   การปฏิบัติต่อผู้ถือหุ้นและผู้มีส่วนได้เสียอย่างเท่าเทียม และเป็นธรรม

-   การดำเนินงานด้วยความโปร่งใส
    ตรวจสอบได้และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   คณะกรรมการบริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่อย่างเต็มความสามารถโดยก่อให้เกิดผลประโยชน์สูงสุดต่อผู้ถือหุ้น
    ดูแลไม่ให้เกิดความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

-   การดำเนินธุรกิจโดยคำนึงถึงความเสี่ยงอยู่เสมอ
    โดยมีระบบการประเมินและบริหารความเสี่ยงซึ่งได้วางรูปแบบและปรับปรุงอย่างต่อเนื่อง

-   บริษัทได้ประกาศจริยธรรมทางธุรกิจให้กรรมการ และพนักงานถือปฏิบัติในปี 2547

2.  สิทธิของผู้ถือหุ้น

ในปี 2550 บริษัทมีการประชุมผู้ถือหุ้นทั้งหมด 2 ครั้ง เเบ่งเป็นการประชุมสามัญประจำปี 1 ครั้ง
เเละ วิสามัญ 1 ครั้ง
หากมีเหตุการณ์ในระหว่างปีที่มีความจำเป็นจะต้องแจ้งให้ผู้ถือหุ้นทราบและขอมติจากที่ประชุม
ผู้ถือหุ้นจะจัดให้มีการประชุมวิสามัญผู้ถือหุ้น แต่หากบริษัทเข้าทำรายการใดๆ หรือมีเหตุการณ์ใดๆ
ที่ไม่เข้าหลักเกณฑ์การขอมติจากที่ประชุมผู้ถือหุ้น บริษัทจะแจ้งให้ผู้ถือหุ้นเเละนักลงทุนอื่นๆ
ทราบผ่านตลาดหลักทรัพย์แห่งประเทศไทย

ในการประชุมผู้ถือหุ้น บริษัทได้จัดการประชุมที่โรงเเรม ดุสิตธานี กรุงเทพฯ
อันเป็นสถานที่ตั้งของบริษัท เเละได้จัดส่งหนังสือเชิญประชุม
พร้อมทั้งข้อมูลประกอบการประชุมตามวาระต่างๆ ให้ผู้ถือหุ้นทราบล่วงหน้าก่อน 14 วัน
โดยแต่ละวาระมีความเห็นของคณะกรรมการประกอบ
บริษัทจัดให้มีการบันทึกการประชุมผู้ถือหุ้นอย่างถูกต้องให้แล้วเสร็จภายในเวลา 2 สัปดาห์
เพื่อให้ผู้ถือหุ้นสามารถตรวจสอบได้
บริษัทได้เพิ่มทางเลือกให้ผู้ถือหุ้นที่ไม่สามารถเข้าร่วมประชุมด้วยตัวเอง
สามารถมอบอำนาจให้กรรมการอิสระเป็นผู้เข้าประชุมเเละลงมติแทนได้

3.  สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม ทั้งภายในเเละภายนอก ตั้งเเต่ ลูกค้า ผู้ถือหุ้น
เเละ พนักงาน รวมถึงความรับผิดชอบต่อสังคมโดยมีรายละเอียดดังนี้

0.  พนักงาน บริษัทปฏิบัติกับพนักงานอย่างเท่าเทียมเป็นธรรมและให้ค่าตอบแทนที่เหมาะสม หาก

  พนักงานมีเรื่องที่ต้องการร้องเรียน บริษัทได้ตั้งกล่องรับเรื่องไว้ให้

1.  เจ้าหนี้ บริษัทปฏิบัติตามสัญญาและเงื่อนไขทางการค้า

    ลูกค้า บริษัทตระหนักดีว่าลูกค้านำมาซึ่งรายได้ให้กับบริษัท จึงเอาใจใส่ต่อการ ให้บริการลูกค้า

  รวมทั้งการรับผิดชอบต่อลูกค้า ไม่เอาเปรียบลูกค้า
  และรักษาความลับของลูกค้าหากมีข้อร้องเรียนจากลูกค้าจะรีบดำเนินการโดยเร็วที่สุด

-   คู่แข่ง บริษัทประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติในการ

  แข่งขัน หลีกเลี่ยงวิธีไม่สุจริตเพื่อทำลายคู่แข่ง

-   ชุมชน มีความรับผิดชอบต่อสภาพแวดล้อมของชุมชนและสังคม

-   ผู้ถือหุ้น บริษัทตระหนักถึงความรับผิดชอบต่อผู้ถือหุ้น โดยบริหารงานเพื่อความโปร่งใส และให้

  ผู้ถือหุ้นได้รับผลตอบแทนสูงสุด

ทั้งนี้บริษัทได้ปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี
บริษัทตระหนักถึงแรงสนับสนุนจากผู้มีส่วนได้เสียต่างๆ
ที่จะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นเป้าหมายในระยะยาวของบริษัท

4.  การประชุมผู้ถือหุ้น

คณะกรรมการให้ความสำคัญต่อการประชุมผู้ถือหุ้นโดยมีกรรมการมาเข้าร่วมประชุมผู้ถือหุ้นมากกว่า
ร้อยละ 80 ของจำนวนทั้งหมด ในการประชุมจะกำหนดเวลาไว้อย่างเหมาะสมตามวาระการประชุม
ประธานกรรมการตรวจสอบมีหน้าที่ต้องเข้าร่วมประชุมทุกครั้ง
มีประธานกรรมการเป็นประธานในที่ประชุม โดยเเจ้งรายละเอียดขององค์ประชุม
อธิบายวิธีการลงคะเเนน การนับคะเเนน การใช้บัตรลงคะเเนน
เเละเปิดเผยผลการนับคะเเนนในเเต่ละวาระอย่างชัดเจน
รวมทั้งเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท สอบถาม
แสดงความคิดเห็นและข้อเสนอแนะต่างๆอย่างเหมาะสมเเละพอเพียง ในการประชุมสามัญ
ผู้ถือหุ้นประจำปี 2550 มีกรรมการบริษัทเข้าร่วมประชุม รวม 7 ท่าน เเละ
กรรมการบริหารจำนวน 2 ท่าน บริษัทจัดส่งรายงานการประชุมผู้ถือหุ้น
ซึ่งจดบันทึกรายงานการประชุมเเละบันทึกการออกเสียง
รวมทั้งข้อซักถามของผู้ถือหุ้นในเเต่ละวาระอย่างละเอียด ให้ตลาดหลักทรัพย์ฯ ภายในเวลาที่กำหนด
เเละเผยเเพร่รายงานในเว็บไซต์ของบริษัท www.dusit.com

5.  ภาวะผู้นำและวิสัยทัศน์

คณะกรรมการจะเป็นผู้พิจารณาและให้ความเห็นชอบต่อวิสัยทัศน์ ภารกิจ กลยุทธ์ เป้าหมาย
แผนธุรกิจ การลงทุน และงบประมาณของบริษัทตามที่ฝ่ายบริหารเสนอมา
ตลอดจนกำกับดูแลให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อให้บริษัทมีกำไร และผลตอบแทนสูงสุดแก่ ผู้ถือหุ้น ซึ่งเป็นข้อบังคับหน้าที่คณะกรรมการ

คณะกรรมการจัดให้บริษัทมีระบบควบคุมภายใน การตรวจสอบภายใน
และมาตรการบริหารความเสี่ยง
รวมทั้งมอบหมายให้คณะกรรมการตรวจสอบเป็นผู้ดูแลในเรื่องดังกล่าว
และต้องรายงานให้คณะกรรมการบริษัททราบ
คณะกรรมการเป็นผู้พิจารณากำหนดและแยกบทบาทหน้าที่และความรับผิดชอบระหว่างคณะกรรมการ
อนุกรรมการ คณะกรรมการบริหาร และฝ่ายจัดการอย่างชัดเจน

6.  ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการกำหนดนโยบายและขั้นตอนการอนุมัติรายการที่เกี่ยวโยงกัน
รวมทั้งวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนดังนี้

-   รายการที่อาจมีความขัดแย้งทางผลประโยชน์
    ได้กำหนดมาตรการให้ผู้เกี่ยวข้องรายงานรายการที่มีความขัดแย้งทางผลประโยชน์
    และให้พิจารณาความเหมาะสม อย่างรอบคอบ ทุกครั้ง
    รวมทั้งปฏิบัติตามหลักเกณฑ์ของตลาดหลักทรัพย์ฯ
    โดยให้มีราคาและเงื่อนไขเสมือนทำรายการกับบุคคลภายนอกและมีการเปิดเผยรายละเอียด
    มูลค่ารายการ คู่สัญญา เหตุผล ความจำเป็น ไว้ในรายงานประจำปี และแบบ 56-1

-   มีการดูแลเรื่องการใช้ข้อมูลภายในห้ามไม่ให้ผู้บริหารหรือหน่วยงานที่ทราบข้อมูลภายใน
    นำข้อมูลดังกล่าวไปเปิดเผยแก่บุคคลภายนอกที่ไม่เกี่ยวข้อง และ
    ไม่นำข้อมูลดังกล่าวมาใช้ประโยชน์ในการซื้อขายหลักทรัพย์
    เเละห้ามซื้อขายหลักทรัพย์ของบริษัทในช่วง 1 เดือนก่อนการเปิดเผยงบการเงินต่อสาธารณชน
    หากฝ่าฝืนถือว่าเป็นการกระทำผิดต่อกฎระเบียบของบริษัท

-   กำหนดให้ผู้บริหารรายงานการเปลี่ยนแปลงการถือหลักทรัพย์ต่อก.ล.ต. และตลาดหลักทรัพย์ฯ
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

7.  จริยธรรมทางธุรกิจ

บริษัทได้จัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายบริหาร และพนักงาน
เพื่อให้ผู้เกยึดถือปฏิบัติ โดยผ่านการอนุมัติจากคณะกรรมการบริษัท และประกาศใช้ในปี 2546
มีหัวข้อหลักปฏิบัติดังนี้

1.  หลักการพื้นฐาน เช่น

    -   ดำเนินธุรกิจโดยคำนึงถึงประสิทธิภาพ ประสิทธิผล ความโปร่งใส

    -   ปรับปรุงการบริหารจัดการกระบวนการ และการปฏิบัติการต่างๆ ให้ดียิ่งขึ้นอย่างต่อเนื่อง

    -   ปฏิบัติตามกฎหมาย มาตรฐาน
        และข้อปฏิบัติที่ดีเกี่ยวกับการดำเนินธุรกิจและการเปิดเผยข้อมูลทางการเงิน

    -   รับผิดชอบต่อสังคมเเละสิ่งแวดล้อม
        สนับสนุนการพัฒนาที่ยั่งยืนโดยเข้าไปมีส่วนร่วมตามสถานภาพของบริษัท

2.  ความรับผิดชอบของผู้บริหารต่อผู้ถือหุ้น

3.  ความรับผิดชอบของผู้บริหารต่อลูกค้า

4.  ความรับผิดชอบของผู้บริหารต่อพนักงาน

5.  ความรับผิดชอบของผู้บริหารต่อคู่ค้าและเจ้าหนี้

6.  ความรับผิดชอบของผู้บริหารต่อการแข่งขันทางการค้า

7.  ความรับผิดชอบของผู้บริหารต่อสังคมส่วนรวม

8.  ความรับผิดชอบของพนักงานต่อบริษัท

โดยฝ่ายทรัพยากรบุคคลส่วนกลาง และส่วนสาขาของบริษัท
เป็นผู้ติดต่อสื่อสารกับพนักงานอย่างสม่ำเสมอและติดตามผลการปฏิบัติงานดังกล่าวเป็นประจำ
รวมถึงกำหนดบทลงโทษ

8.  การถ่วงดุลของกรรมการที่ไม่เป็นผู้บริหาร

ปัจจุบันคณะกรรมการบริษัทมีจำนวน 10 ท่าน ตามรายละเอียดที่รายงานไว้ในโครงสร้างการจัดการ

กรรมการที่เป็นผู้บริหาร 4 ท่าน ประกอบด้วย

1.  ท่านผู้หญิงชนัตถ์ ปิยะอุย

2.  ร.ต.ท.ฉัตรชัย บุณยะอนันต์

3.  นายชนินทธ์ โทณวณิก

4.  นางสินี เธียรประสิทธิ์

  กรรมการที่ไม่ได้เป็นผู้บริหาร 3 ท่านประกอบด้วย

1.  นายชาตรี โสภณพนิช

2.  นายวานิช ไชยวรรณ

3.  นายเค็นเน็ท กอศิริโสภณ

  กรรมการอิสระ 3 ท่าน ประกอบด้วย

1.  ศาสตราจารย์หิรัญ รดีศรี

2.  ศาสตราจารย์สรรเสริญ ไกรจิตติ

3.  นายศักดิ์ เกี่ยวการค้า

คณะกรรมการเห็นความสำคัญและประโยชน์ของกรรมการอิสระโดยจัดให้มีกรรมการอิสระไม่น้อยกว่า
1 ใน 3 ของจำนวนกรรมการทั้งหมด
เมื่อถึงโอกาสอันสมควรจะได้มีการปรับปรุงจำนวนกรรมการอิสระให้เหมาะสมต่อไป

9.  การรวมหรือแยกตำแหน่ง

ปัจจุบันประธานกรรมการบริษัท ได้แก่ นายชาตรี โสภณพนิช ส่วนกรรมการผู้จัดการคือ นายชนินทธ์
โทณวณิก ซึ่งเป็นคนละบุคคลกัน

10. ค่าตอบแทนกรรมการและผู้บริหาร

  รายงานไว้ในเรื่อง ค่าตอบแทนกรรมการและผู้บริหาร

11. การประชุมคณะกรรมการ

ในปี 2550 คณะกรรมการมีกำหนดการประชุมวาระปกติ 8 ครั้ง
โดยประชุมรับรองงบการเงินประจำไตรมาสและงบการเงินประจำปี 4 ครั้ง และรับรองเรื่องอื่นๆ
อีก 4 ครั้ง มีการกำหนดวาระชัดเจนล่วงหน้า หากมีวาระพิจารณาเรื่องพิเศษ
นอกเหนือจากที่กำหนดล่วงหน้าจะเรียกประชุมเป็นครั้งๆ ไป
เลขานุการคณะกรรมการจะจัดส่งหนังสือเชิญประชุมพร้อมวาระการประชุมก่อนการประชุมล่วงหน้า 7
วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
การประชุมแต่ละครั้งใช้เวลาประมาณ 3 ชั่วโมง
มีการจดบันทึการประชุมเป็นลายลักษณ์อักษรที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

ในปี 2550 การเข้าประชุมของกรรมการเเต่ละท่าน สรุปได้ดังนี้

  ------- ------------------------ --------- -------------- ----------------
  ลำดับที่   รายชื่อคณะกรรมการ          วาระ (ปี)  สัดส่วนการถือหุ้น   การเข้าร่วมประชุม
                                             (%)            (ครั้ง)

  1.      ท่านผู้หญิงชนัตถ์ ปิยะอุย        3         49.98          7 / 8

  2.      นายชาตรี โสภณพนิช          3         5.09           6 / 8

  3.      นายวานิช ไชยวรรณ          3         7.18           5 / 8

  4.      ร.ต.ท.ฉัตรชัย บุณยะอนันต์     3         -              7 / 8

  5.      นายเค็นเน็ท กอศิริโสภณ       3         10.31          2 / 8

  6.      นายชนินทธ์ โทณวณิก          3         *              8 / 8

  7.      นางสินี เธียรประสิทธิ์         3         *              8 / 8

  8.      ศาสตราจารย์หิรัญ รดีศรี       3         -              8 / 8

  9.      ศาสตราจารย์สรรเสริญ ไกรจิตติ 3         0.08           8 / 8

  10.     นายศักดิ์ เกี่ยวการค้า         3         -              8 / 8
  ------- ------------------------ --------- -------------- ----------------

* รวมอยู่ในกลุ่มท่านผู้หญิงชนัตถ์ ปิยะอุย

12. คณะอนุกรรมการ

รายงานไว้ในเรื่อง โครงสร้างการจัดการ

13. ระบบการควบคุมและการตรวจสอบภายใน

บริษัทได้กำหนดอำนาจและหน้าที่ การดำเนินการของผู้ปฏิบัติหน้าที่ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทมีฝ่ายตรวจสอบภายในทำหน้าที่ตรวจสอบการปฏิบัติงานและกิจกรรมทางการเงินสำคัญของบริษัทว่าได้ดำเนินตามแนวทางที่กำหนดและมีประสิทธิภาพ
รวมถึงตรวจสอบการบริหาร (Management Audit)
การปฏิบัติตามกฎหมายและข้อกำหนดที่เกี่ยวข้องกับบริษัท (Compliance Control)
เพื่อให้หน่วยงานตรวจสอบภายในมีความเป็นอิสระ สามารถตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบเเละจะได้รับการประเมินผลงานจากคณะกรรมการตรวจสอบ

14. การบริหารความเสี่ยง

บริษัทได้ตระหนักถึงความสำคัญของการบริหารความเสี่ยง
และได้เริ่มศึกษากรอบการบริหารความเสี่ยงและดำเนินการตามกระบวนการบริหารความเสี่ยงขององค์กรตั้งแต่ปี
2548 รวมทั้งได้กำหนดเป็นนโยบายการบริหารความเสี่ยงเพื่อปรับใช้ทั้งองค์กร
และจัดทำคู่มือการบริหารความเสี่ยงเพื่อให้ทุกหน่วยงานใช้เป็นเเนวทางในการจัดการบริหารความเสี่ยง

นอกจากนี้ บริษัทได้จัดตั้งแผนกบริหารความเสี่ยง และ คณะกรรมการบริหารความเสี่ยง ตั้งแต่ต้นปี
2549 เพื่อทำหน้าที่บริหารความเสี่ยงในภาพรวมให้เกิดประสิทธิภาพสูงสุด
โดยพิจารณาปัจจัยความเสี่ยงทั้งทางด้านกลยุทธ์ (Strategic Risk) ด้านการปฏิบัติงาน
(Operation Risks) ด้านการเงิน (Financial Risks)
และด้านทางการปฏิบัติตามกฎระเบียบ (Compliance Risk) ทั้งนี้
แผนกบริหารความเสี่ยงได้จัดทำรายงานการบริหารความเสี่ยง
และนำเสนอผลความคืบหน้าการบริหารความเสี่ยงต่อที่ประชุมคณะกรรมการบริหารความเสี่ยงทุกไตรมาส

ในปี 2550
แผนกบริหารความเสี่ยงได้ดำเนินการตามกระบวนการบริหารความเสี่ยงแล้วเสร็จกับบริษัทย่อย 1
แห่งคือ วิทยาลัยดุสิตธานี และในระดับโรงเเรม 8 แห่ง ซึ่งประกอบด้วยโรงแรมดุสิตธานี
กรุงเทพฯ โรงแรมดุสิตธานี พัทยา โรงแรมดุสิตธานี หัวหิน โรงแรมดุสิตธานี มะนิลา
โรงเเรมดุสิตดีทู เชียงใหม่ โรงแรมรอยัลปริ๊นเซส หลานหลวง โรงแรมรอยัล ปริ๊นเซส เชียงใหม่
โรงแรมดุสิตปริ๊นเซส ศรีนครินทร์
ทั้งนี้ตามนโนบายของบริษัทที่ให้ดำเนินการบริหารความเสี่ยงกับโรงแรมที่บริษัทและบริษัทย่อยเป็นเจ้าของจำนวน
9 โรงแรมก่อน ดังนั้นจึงคงเหลือ โรงแรมดุสิตปริ๊นเซสโคราช อีกหนึ่งเเห่ง
ที่อยู่ในระหว่างดำเนินการ และคาดว่าจะเเล้วเสร็จภายในเดือนเมษายน 2551

นอกจากนี้ ณ สิ้นปี 2550
แผนกบริหารความเสี่ยงยังอยู่ระหว่างการดำเนินตามกระบวนการบริหารความเสี่ยงกับดุสิต
อินเตอร์เนชั่นแนล สำนักงานใหญ่ และ บริษัท เทวารัณย์ สปา จำกัด

15. รายงานคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย และสารสนเทศทาง
การเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
มีคณะกรรมการตรวจสอบทำหน้าที่สอบทานรายงานทางการเงิน ระบบควบคุมภายใน
ความเห็นของคณะกรรมการตรวจสอบปรากฏในรายงานประจำปี

คณะกรรมการบริษัทได้จัดระบบการควบคุมภายในให้ดำเนินงานอย่างมีประสิทธิผล
เพื่อให้มั่นใจว่าการบันทึกข้อมูลทางการบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และให้ทราบจุดอ่อนเพื่อป้องกันการทุจริตหรือการดำเนินการที่ผิดปกติอย่างมีสาระสำคัญ

16. ความสัมพันธ์กับผู้ลงทุน

คณะกรรมการบริษัทตระหนักดีว่า ข้อมูลของบริษัททั้งที่เกี่ยวกับการเงินและที่ไม่ใช่การเงิน
ล้วนมีผลต่อการตัดสินใจของผู้ลงทุนและผู้ที่มีส่วนได้เสียของบริษัท
จึงได้กำหนดให้ฝ่ายบริหารเปิดเผยข้อมูลให้ครบถ้วน ถูกต้อง โปร่งใส เเละทั่วถึง
ซึ่งฝ่ายบริหารของบริษัท ได้ให้ความสำคัญและยึดถือปฏิบัติอย่างเคร่งครัดมาโดยตลอด
ในส่วนของงานนักลงทุนสัมพันธ์นั้นในขณะนี้บริษัทยังมิได้จัดตั้ง แต่ได้มอบหมายให้นายชนินทธ์ โทณวณิก
และนายดุ๊ก วิภาตะกลัศ หรือ นางจงกลนี ฉันทวรกิจ ทำหน้าที่ติดต่อสื่อสารกับผู้ลงทุน
สถาบันการเงิน รวมทั้งนักวิเคราะห์และภาครัฐที่เกี่ยวข้อง

ผู้สนใจสามารถอ่านข้อมูลได้ทางเว็บไซต์ของตลาดหลักทรัพย์เเห่งประเทศไทยที่ www.set.or.th
เเละของที่บริษัท www.dusit.com

กรณีที่นักลงทุนเเละผู้เกี่ยวข้องมีข้อสงสัยเเละต้องการสอบถาม สามารถติดต่อมายัง
โทรศัพท์หมายเลข 66 2 238 0032 หรือ 66 2 200 9999 ต่อ 3900 หรือ 3636 หรืออีเมล์:
chanin@dusit.com หรือ duke.vb@dusit.com หรือ jongkonnee@dusit.com

17. การประเมินตนเองของคณะกรรมการและคณะกรรมการตรวจสอบ

คณะกรรมการจัดให้มีการประเมินผลการปฏิบัติงานของตนเองแล้วได้ผลเป็นที่น่าพอใจ
คณะกรรมการตรวจสอบจัดให้มีการประเมินผลการตรวจสอบแล้ว
ซึ่งผลของการประเมินเป็นที่น่าพอใจ

18. การดูแลเรื่องการใช้ข้อมูลภายใน

ข้อมูลภายในที่สำคัญจะถือเป็นเอกสารลับไม่พึงเปิดเผย จะเปิดเผยต่อบุคคลที่เกี่ยวข้องเท่านั้น เช่น
ผู้ตรวจสอบบัญชี ที่ปรึกษากฎหมาย เป็นต้น
บริษัทจะเปิดเผยข้อมูลให้กับผู้ถือหุ้นเฉพาะเรื่องและในเวลาที่เหมาะสมเท่านั้นและห้ามผู้บริหาร
กรรมการและพนักงานผู้เกี่ยวข้องนำข้อมูลลับภายในของบริษัทไปใช้เพื่อประโยชน์ส่วนตน
มิฉะนั้นจะถือว่าเป็นความผิด แต่ยังไม่ได้กำหนดโทษไว้ชัดเจน จึงใช้วิธิพิจารณาเป็นกรณีไป
หากมีข้อมูลที่ไม่โปร่งใสรั่วไหลออกไป
สำหรับพนักงานสามารถเเจ้งเบาะเเสได้ที่ฝ่ายตรวจสอบภายใน
สำหรับบุคคลภายนอกสามารถเเจ้งได้ที่คณะกรรมการตรวจสอบ

บริษัทกำหนดให้ผู้บริหารที่อยู่ 4 อันดับรองจากกรรมการผู้จัดการ
รวมทั้งกรรมการผู้จัดการรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์
และตลาดหลักทรัพย์ฯ ตามมาตรา 59 แห่งพระราชบัญญัติหลักทรัพย์และตลาดหลักทรัพย์ฯ พ.ศ.
2535

บุคลากร

จำนวนพนักงาน

จำนวนพนักงานโรงเเรมที่เป็นเจ้าของ 9 เเห่ง พนักงานของบริษัทเเละบริษัทย่อย ณ วันที่ 31
ธันวาคม 2550 มีทั้งหมด 3,757 คน มีรายละเอียดดังต่อไปนี้

  -------------------------------- ------------------- -------------------
  จำนวนพนักงาน                      ปี 2549 (คน)         ปี 2550 (คน)

  1. พนักงานโรงเเรม                 3,425               3,523

  2. พนักงานบริษัทย่อย                 178                 234

  รวม                              3,603               3,757
  -------------------------------- ------------------- -------------------

ค่าตอบเเทนพนักงาน

+-------------------------------+------------------+------------------+
| ค่าตอบเเทน                     | ปี 2549 (ล้านบาท)  | ปี 2550 (ล้านบาท)  |
+-------------------------------+------------------+------------------+
| เงินเดือน                       | 580.41           | 671.22           |
|                               |                  |                  |
| โบนัส                          | 53.24            | 59.94            |
|                               |                  |                  |
| เงินสม                         | 123.05           | 152.84           |
| ทบกองทุนสำรองเลี้ยงชีพเเละสวัสดิการ |                  |                  |
+-------------------------------+------------------+------------------+
| รวม                           | 756.70           | 884.0            |
+-------------------------------+------------------+------------------+

หมายเหตุ: สวัสดิการ ได้แก่ ค่ารักษาพยาบาล ค่าเครื่องแบบพนักงาน ค่าอาหารกลางวัน
กองทุนประกันสังคม

เป็นต้น

นโยบายการพัฒนาบุคลากร

บริษัทเชื่อมั่นว่าการเจริญเติบโตขององค์กรนั้นขึ้นอยู่กับพนักงานที่มีคุณภาพ บริษัท
จึงมีนโยบายมุ่งเน้นที่จะพัฒนาระบบการบริหารให้มีความทันสมัย เป็นไปตามมาตรฐานสากล
พัฒนาความรู้ของพนักงาน ทุกฝ่ายอย่างสม่ำเสมอ
เพื่อให้องค์กรบรรลุวัตถุประสงค์ในการดำเนินธุรกิจ
เเละสนับสนุนให้พนักงานได้ใช้ความรู้ความสามารถของตนเองอย่างเต็มที่
รวมถึงการมีโอกาสก้าวหน้าในหน้าที่การงาน เเละเติบโตไปพร้อม ๆ กับความสำเร็จของบริษัท
เช่น

พัฒนาทักษะพนักงานอย่างต่อเนื่อง

การพัฒนาพนักงานถือเป็นหัวใจของระบบการบริหารทรัพยากรบุคคล
บริษัทจึงได้มุ่งเน้นให้พนักงานทุกระดับได้เข้ารับการฝึกอบรมอย่างต่อเนื่อง ทั้งที่
ดุสิตพัฒนาเพื่อผู้บริหาร (Dusit Executive Development Center) เเละ หน่วยงานภายนอก
เพื่อให้มีความรู้ ความชำนาญสูงสุดในสายอาชีพเพื่อรองรับทิศทางการดำเนินธุรกิจในอนาคต
โดยกำหนดงบประมาณการฝึกอบรมในเเต่ละระดับเเละ จำนวนชั่วโมงที่ต้องฝึกอบรม ดังนี้

  ------------------------------- ------------------ ---------------------
  ระดับพนักงาน                      งบประมาณ / คน /ปี   จำนวนชั่วโมง / คน / ปี

  1. ผู้บริหาร                       30,000             20

  2. หัวหน้าแผนก                    26,000             30

  3. ผู้จัดการขึ้นไป หรือ เทียบเท่า       10,000             50

  4. เจ้าหน้าที่                      5,000              70

  5. พนักงานปฎิบัติการ                5,000              100
  ------------------------------- ------------------ ---------------------

บริษัทจะเป็นผู้กำหนดเเนวทางในการพัฒนาพนักงาน ทั้งในรูปเเบบการฝึกอบรมที่เหมาะสม
การหมุนเวียนเปลี่ยนหน้าที่ความรับผิดชอบเพื่อให้พนักงานสามารถพัฒนาทักษะความชำนาญจากประสบการณ์ใน
ตำเเหน่งหน้าที่ใหม่ เช่น โครงการเเลกเปลี่ยนการฝึกงานในกลุ่มโรงเเรมพันธมิตร GHA เป็นต้น
ตลอดจนการ เเต่งตั้งเเละเลื่อนระดับพนักงานให้เหมาะสมกับหน้าที่ความรับผิดชอบ

  พัฒนาองค์กร ด้วยกลไก Dusit Daily News

เพื่อเตรียมตัวพร้อมรับการการเจริญเติบโตของธุรกิจในอนาคต บริษัทได้จัดให้มี Dusit Daily
News ขึ้นในทุกช่วงเช้าก่อนเข้าทำงาน เป็นรูปเเบบการสื่อสารภายในองค์กร
เพื่อให้พนักงานเข้าใจทิศทางขององค์กร
จะได้บรรลุเป้าหมายไปในเเนวทางเดียวกันโดยเนื้อหาจะครอบคลุมถึง ข่าวสารประจำวันในองค์กร
ข้อคิดในการพัฒนาศักยภาพการทำงาน รวมถึง วิสัยทัศน์ เเละทิศทางขององค์กร
เป็นการเปิดโอกาสให้พนักงานทุกระดับสามารถ
เเสดงความคิดเห็นเเละมีส่วนร่วมในการพัฒนาเเละปรับปรุงประสิทธิภาพการดำเนินงานขององค์กร

พัฒนาพนักงาน โดยกำหนดเป้าหมายการทำงาน

บริษัทมุ่งเน้นให้ผู้บริหารเเละพนักงานใ
นทุกระดับร่วมกันกำหนดเเผนงานให้สอดคล้องกับทิศทางเเละเป้าหมายขององค์กร
ซึ่งจะส่งผลให้การดำเนินธุรกิจทั่วทั้งองค์กรมุ่งไปสู่จุดหมายเดียวกันได้อย่างมีประสิทธิภาพ
ดังนั้นบริษัทจึงได้กำหนดวิสัยทัศน์ (Vision) เเละ ทิศทางองค์กร (Direction) เป็นประจำทุกปี
เพื่อให้เเต่ละสายงานกำหนดเป็นกลยุทธ์ธุรกิจ (Business Strategy) เเละแผนธุรกิจ
(Business Plan) เพื่อพนักงานในเเต่ละสายงานจะได้นำไปกำหนดวัตถุประสงค์เเละตัวชี้วัด
(KPIs – Key Performance Indicators)
เป็นรายบุคคลให้สอดรับกับทิศทางการดำเนินงานขององค์กร เเละหน้าที่ความรับผิดชอบของพนักงาน
ตัวชี้วัดนี้จะเป็นมาตรฐานประเมินผลการปฎิบัติงานของพนักงานเเต่ละคน